Επεισόδια τώρα έξω από στρατόπεδο Κυριαζή στην Παγανή, #Λεσβος pic.twitter.com/X6Yh1rad00 — Savvas Karmaniolas (@savvaskarma) February 26, 2020

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Εκτός ελέγχου η κατάσταση με τοστη Λέσβο, με τα επεισόδια μεταξύ κατοίκων και αστυνομικών να συνεχίζονται και μάλιστα να βγαίνουν και όπλα!Πιο συγκεκριμένα, σύμφωνα με όσα έχουν γίνει γνωστά τοπικές πηγές, αλλά και από πηγές της ΕΛ.ΑΣ., το απόγευμα της Τρίτης σημειώθηκε εισβολή σε ξενοδοχείο, όπου διέμεναν άνδρες των ΜΑΤ, όπως συνέβη νωρίτερα και στη Χίο. Συγκεκριμένα, περί τις 18:30, ομάδα ατόμων μπήκε στο ξενοδοχείο «Αιολίς» στη Γέρα Λέσβου. Εισέβαλαν στα δωμάτια των αστυνομικών, οι οποίοι δεν ήταν μέσα, πήραν όλα τα πράγματά τους, τα πέταξαν στον περίβολο και τους έβαλαν φωτιά.Δύο αστυνομικοί τραυματίστηκαν από σκάγια στη Γέρα, ενώ συνολικά οι τραυματίες αστυνομικοί είναι 43. Περίπου δέκα πολίτες επίσης έχουν τραυματιστεί κατά τις συγκρούσεις με τις δυνάμεις της Αστυνομίας.Νωρίτερα, κατά την αποχώρησή τους από το Διαβολόρεμα, έξι διμοιρίες των ΜΑΤ δέχθηκαν επίθεση έξω από την πόλη της Μυτιλήνης, με αποτέλεσμα να αποκλειστούν σε στρατόπεδο στην Παγανή, με περίπου 500 κατοίκους να βρίσκονται έξω από αυτό, πολιορκώντας τους και πυροβολώντας με καραμπίνες!Ο αριθμός των διαδηλωτών μεγάλωνε όσο περνούσε η ώρα. Σύμφωνα με αστυνομικές πηγές, έφτασε περί τις 2.000 κατά τις 8 το απόγευμα. Τότε, και από την πίεση των συγκεντρωμένων που είχαν ανάψει και φωτιές, υποχώρησε η πόρτα της πύλης και επιχειρήθηκε είσοδος των διαδηλωτών μέσα στο στρατόπεδο.Εκεί επενέβησαν οι διμοιρίες των ΜΑΤ που βρίσκονταν μέσα στο στρατόπεδο, και με τη χρήση χημικών και χειροβομβίδων κρότου-λάμψης, αλλά και ρίψεις νερού με το όχημα τύπου «Άτλας», απομάκρυναν τους διαδηλωτές.Κατά τις συγκρούσεις, προκλήθηκε πυρκαγιά σε δασική έκταση έξω από το στρατόπεδο Κυριαζή, που βρίσκεται στην απέναντι πλευρά του δρόμου. Γύρω στις 21:00 το βράδυ, με τη συνδρομή υδροφόρου, οι δυνάμεις των ΜΑΤ άρχισαν σταδιακά να απεγκλωβίζονται από το σημείο.Σε απόσταση περί τα 1.500 μέτρα από την είσοδο του στρατοπέδου, διμοιρίες των ΜΑΤ συγκρούονταν με μικρές ομάδες νεαρών, που επιχειρούσαν να προσεγγίσουν ξανά το στρατόπεδο.Οι δυνάμεις της Αστυνομίας αποχώρησαν από την περιοχή Διαβολόρεμα. Ακολούθως έγινε το ίδιο και με τις δυνάμεις από την περιοχή της Καράβας. Ο περιφερειάρχης Βορείου Αιγαίου, Κώστας Μουτζούρης, μιλώντας με το protothema.gr, είπε ότι ζητάει να αποσυρθούν όλες οι αστυνομικές δυνάμεις που πήγαν από την Αθήνα στη Χίο και τη Λέσβο.«Πυροσβεστική» παρέμβαση για να πέσουν οι τόνοι της αντιπαράθεσης με τους νησιώτες και να μην επαναληφθούν τα βίαια επεισόδια με τις αστυνομικές δυνάμεις αναλαμβάνει η κυβέρνηση.Όπως έγινε γνωστό, στο Μέγαρο Μαξίμου θα βρεθούν την Πέμπτη ο περιφερειάρχης Βορείου Αιγαίου και δήμαρχοι τριών νησιών που θα κατασκευαστούν κλειστές δομές, σε μια προσπάθεια να εκτονωθεί η ένταση των τελευταίων ημερών.«Θα πρέπει να συγχαρούμε τις αστυνομικές δυνάμεις που έδειξαν αυτοσυγκράτηση. Είναι πρωτοφανείς εικόνες βίας αυτές που βλέπουμε. Προχωρήσαμε με αποφασιστικότητα στο πρώτο βήμα. Σήμερα ολοκληρώνεται η πρώτη φάση στη Λέσβο και αύριο στην Χίο. Κάποιες από τις αστυνομικές δυνάμεις θα επιστρέψουν στη βάση τους, στην Αθήνα, και κάποιες θα παραμείνουν στα νησιά» σημείωσε ο κυβερνητικός εκπρόσωπος, Στέλιος Πέτσας, μιλώντας στον Alpha.Ο κυβερνητικός εκπρόσωπος αμέσως μετά είπε ότι ο περιφερειάρχης και οι δήμαρχοι έχουν κληθεί στο πρωθυπουργικό γραφείο, προκειμένου να βρεθεί λύση στο πρόβλημα που έχει ανακύψει με τις κλειστές δομές και τις αντιδράσεις των τοπικών κοινωνιών.Σύμφωνα με την ανακοίνωση που εξέδωσε το Μέγαρο Μαξίμου, στις 17.00, ο πρωθυπουργός θα έχει συνάντηση στο Μέγαρο Μαξίμου με τον περιφερειάρχη Βορείου Αιγαίου, Κώστα Μουτζούρη, τους αντιπεριφερειάρχες και τους Δημάρχους της Λέσβου, της Χίου και της Σάμου.«Το πρόγραμμα της κυβέρνησης θα προχωρήσει, ο στόχος μας είναι να βρούμε την καλύτερη δυνατή λύση» διευκρίνισε ο κυβερνητικός εκπρόσωπος αναφορικά με τον σκοπό της σύσκεψης στο Μέγαρο Μαξίμου.Εξαγριωμένοι είναι και οι κάτοικοι της, μετά τη μετάβαση αστυνομικών στο νησί στο πλαίσιο της ενίσχυσης των μέτρων για τα κλειστά ελεγχόμενα κέντρα κράτησης. Το μεσημέρι στο νησί σημειώθηκαν άγρια επεισόδια, όταν ομάδα κατοίκων «μπούκαρε» στο ξενοδοχείο, όπου διαμένουν αστυνομικοί και τα έκανε γυαλιά-καρφιά.Πληροφορίες λένε ότι το μαινόμενο πλήθος εισέβαλε στο παραθαλάσσιο resort, άρχισε να τα σπάει και να πετάνε τα πράγματα των αστυνομικών στο δρόμο.Ακολούθησε κλεφτοπόλεμος, έγινε χρήση χημικών, ενώ έχουν σημειωθεί σύμφωνα με αστυνομικές πηγές και εννέα τραυματισμοί αστυνομικών από την Υποδιεύθυνση Μέτρων Τάξης.Το protothema.gr επικοινώνησε με το ξενοδοχείο, οι εκπρόσωποι του οποίου δεν θέλησαν να προβούν σε οποιοδήποτε σχόλιο.Αντιδρώντας στις εξελίξεις του τελευταίου 48ωρου στη Χίο, με την «απόβαση» δύναμης των ΜΑΤ στο νησί για να βρεθεί απέναντι από τους κατοίκους που διαμαρτύρονται για την κατασκευή υπερδομής για πρόσφυγες και μετανάστες στο Αίπος, δεκάδες εθνοφύλακες επιχείρησαν να παραδώσουν τα όπλα τους στην 96 ΑΔΤΕ.Σύμφωνα με πληροφορίες του alithia.gr, έπειτα από συζήτηση που είχε μαζί τους ο στρατιωτικός διοικητής, ταξίαρχος Σταύρος Παπασταθόπουλος, δέχτηκαν, τελικά, να μην πραγματοποιήσουν την παράδοση, δίνοντας προθεσμία στην κυβέρνηση να αποσύρει τα ΜΑΤ ως το Σάββατο και να ματαιώσει την δημιουργία Κλειστού Μεταναστευτικού κέντρου και στο Αίπος, πέρα από την ΒΙΑΛ, που παραμένει σταθερά με 5.500-6.000 μετανάστες και πρόσφυγες.Πρόσθεσαν ακόμα ότι τους πείραξε ιδιαίτερα η χρησιμοποίηση από τα ΜΑΤ και την κυβέρνηση για την έναρξη εργασιών στο Αίπος Στρατιωτικής δύναμης του Μηχανικού.Το προεδρείο της Ένωσης Αστυνομικών Υπαλλήλων Αθηνών, συνοδευόμενο από τον πρόεδρο της ΠΟΑΣΥ, μετέβη το απόγευμα της Τρίτης στο Αρχηγείο και διαμαρτυρήθηκε έντονα για όσα διαδραματίστηκαν τις τελευταίες ώρες εναντίον των συναδέλφων τους από τους κάτοικους των νησιών. Σε περίπτωση που δεν αποσυρθούν άμεσα οι δυνάμεις, αντιπροσωπεία της Ομοσπονδίας και της Ένωσης Αθηνών θα μεταβεί στην Χίο και στη Λέσβο , προκειμένου συνοδεύσουν να τους συναδέλφους τους πίσω.